पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल के फ्लू क्लीनिक में साजिश के तहत आजाद नगर थाना एसएचओ का सैंपल बदला गया था। अनुबंधित लैब टेक्निशियन ने पॉजिटिव रोगी का सैंपल लिया था, जिसका फार्म एसएचओ के नाम का भरा था। चौंकाने वाली बात यह कि आज तक असली पॉजिटिव रोगी का पता नहीं चला है।
दरअसल, एक मर्डर केस की जांच व एसएचओ को उलझाने के लिए षड्यंत्र रचने का अंदेशा है। इस मामले में एसएचओ के खिलाफ कोविड प्रोटोकॉल तोड़ने की शिकायत तक आई थी जिस पर हत्या मामले में आरोपी नर्स के पति का नाम लिखा बताया गया।
जब आईडीएसपी विंग ने जांच की तो नर्स का पति मुकर गया था। मामले से जुड़े कई पक्षों काेे सुना व उनके बयान दर्ज किए थे। ऐसे में आईडीएसपी इंचार्ज ने फर्जीवाड़े में शामिल अफसरों, कर्मचारियों सहित अन्य लोगों का पता लगाकर पुलिस से कार्रवाई की सिफारिश के साथ सीएमओ को रिपोर्ट सौंपी है।
जानिए जांच में किस तरह खुल गया फर्जीवाड़े का खेल
जानिए यह था मामला, एसएचओ बाहर गए थे, दोबारा सैंपल को लेकर उठा था सवाल
1. आजाद नगर थाना में एक स्टाफ नर्स सहित तीन लोगों पर हत्या का केस दर्ज हुआ था। इसकी जांच थाना एसएचओ गुरमित कर रहे हैं। नर्स का नार्को टेस्ट गुजरात के गांधी नगर में होना था, जिससे पूर्व 13 मार्च को सिविल अस्पताल फ्लू क्लीनिक पर एसएचओ, नर्स सहित अन्य मुलाजिमों का सैंपल दिया था। अन्य की रिपोर्ट निगेटिव आ गई थी मगर एसएचओ की नहीं आई थी। सैंपल वाले दिन ही एसएचओ नर्स व पुलिस कर्मियों के साथ गुजरात रवाना हो गए थे। यहां 18 मार्च तक रहे थे।
2. एसएचओ गुरमित की रिपोर्ट नहीं आई तो उन्होंने थाने के मुंशी को फ्लू क्लीनिक भेजा था। यहां मौजूद एलटी ने लिखकर दिया था कि आपका सैंपल लीक होने पर नष्ट कर दिया था। पर, 15 मार्च को एसएचओ की रिपोर्ट पॉजिटिव दर्शाई। इसी दिन सैंपल अर्जेंट में भेजा था। जब एसएचओ हिसार में मौजूद नहीं था तो किसका सैंपल लैब में भेजा था। विभाग ने इस पर जांच बैठाई थी।
जांच कमेटी का निष्कर्ष
कई की भूमिका संदिग्ध है, पुलिस जांच होनी चाहिए
आईडीएसपी विंग की कमेटी ने जांच में निष्कर्ष निकाला कि एसएचओ गुरमित की रिपोर्ट व सबूतों से छेड़छाड़ हुई है। सोनू एलटी के समय सैंपल सही था मगर दीपक एलटी ने सैंपल को लीक बताया। जब सैंपल नष्ट कर दिया, फार्म फाड़ दिया तो 15 मार्च को गुरमित के नाम पर किसका सैंपल लिया गया।
सरकारी रिकॉर्ड में उसका जिक्र नहीं है। एलटी नीरज के अनुसार 15 मार्च को उसके पास गुरमित नाम से सैंपल आया था। दीपक एलटी ने बिना किसी अधिकारी की अनुमति के सैंपल नष्ट किया और फार्म फाड़ा। एलटी ने किसका सैंपल लिया था जोकि पॉजिटिव था।
एसएचओ गुरमित ने भी रिपोर्ट आने तक इंतजार नहीं किया और हिसार से गुजरात के लिए रवाना हो गए, जोकि कोविड नियमों की उल्लंघना है। कई की भूमिका संदिग्ध है। पुलिस से जांच करवानी चाहिए। एसएचओ गुरमित का कहना है गुरुवार को मामले के स्टेटस का पता करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn